Tekniske problemer på Bybanen

Vognene går ikke lenger enn til Nygård.

Publisert Publisert 17. mai 2015

TEKNISKE PROBLEMER: 17.mai er det tekniske problemer med Bybanen. Alle vogner må derfor snu på Nygård. Foto: Ørjan Deisz (Arkiv)

Denne artikkelen er over fem år gammel

17.mai er det tekniske problemer på Bybanen.

Sporvekselen i Kaigaten fungerer ikke, og vognene kjører derfor ikke lenger enn til stoppet på Nygård.

— Vi får ikke snudd vognene i Kaigaten, og kan derfor ikke kjøre de lengre enn til Nygård. Det er mannskap ute nå som undersøker problemet, men jeg kan ikke si noe om hvor lang tid det vil ta å fikse problemet, sier beredskapsvakt i Keolis, Alte Flo.

— Det ble en folkevandring i regnværet gjennom Lars Hilles gate og Nygårdsgaten, skriver en tipser som måtte ta beina fatt for å komme seg helt inn til sentrum.

Bergen sentrum er stengt for all trafikk mellom 07.00 og 15.00. Skyss kjører søndagsruter med ekstra avganger på flere linjer før og etter hovedprosesjonen klokken 10.15.

Like etter klokken halv tolv melder Keolis at problemet er løst.

Bybanen kjører dermed til Nonneseter frem til klokken 15, etter det til Byparken.

Det er ikke meldt om forsinkelser på avgangene.

Publisert Publisert: 17. mai 2015 09:40 Oppdatert: 17. mai 2015 11:44